CELEX: 62009TN0293
Language: et
Date: 2009-07-29 00:00:00
Title: Kohtuasi T-293/09: 29. juulil 2009 esitatud hagi — CNIEL versus komisjon

10.10.2009   
            
            
               ET
            
            
               Euroopa Liidu Teataja
            
            
               C 244/9
            
         29. juulil 2009 esitatud hagi — CNIEL versus komisjon
   (Kohtuasi T-293/09)
   2009/C 244/14
   Kohtumenetluse keel: prantsuse
   
      Pooled
   
   
      Hageja: Centre National Interprofessionnel de l’Économie Laitière (CNIEL) (Pariis, Prantsusmaa) (esindajad: advokaadid A. Cabanes and V. Kostrzewski-Pugnat)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 10. detsembri 2008. aasta otsus asjas N 561/2008 — Prantsusmaa (tootmisharudevaheliste organisatsioonide võetavad meetmed);
            
         
               —
            
            
               teise võimalusena kohustada komisjoni algatama abi suhtes EÜ artikli 88 lõike 2 kohane ametlik uurimismenetlus;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Käesolevas asjas palub hageja tühistada komisjoni 10. detsembri 2008. aasta otsuse K(2008) 7846 lõplik (1), milles komisjon leidis, et Prantsuse tootmisharudevaheliste põllumajandusorganisatsioonide võetavate meetmete raamistik, mis hõlmab tehnilist abi, toetust kvaliteetsete põllumajandustoodete tootmiseks ja turustamiseks, uurimis- ja arendustööks ja toormetootjate ning põllumajandustooteid töötlevate ja turustavate ettevõtjate reklaamiks, kusjuures nimetatud toetust rahastatakse ministri määrusega kohustuslikuks muudetud vabatahtlikest maksetest (edaspidi „vabatahtlikud maksed”), mida tasuvad kõnealused tootmisharudevahelised organisatsioonid, kujutab endast ühisturuga kokkusobivat riigiabi.
   Oma hagi toetuseks esitab hageja kolm väidet, mille kohaselt esines:
   
               —
            
            
               EÜ artikli 87 lõikega 1 vastuolus olev ilmne hindamisviga, sest vabatahtlikud maksed ei kuulu riiklike vahendite hulka, arvestades et võetud meetmed ei ole omistatavad riigile ega loo eelist lõplikele abisaajatele;
            
         
               —
            
            
               põhjendamiskohustuse rikkumine, sest komisjon ei toonud välja põhjusi, miks ta leidis, et vabatahtlikud maksed kuuluvad riiklike vahendite hulka ega selgitanud, kuidas oleks mõjutatud liikmesriikide vaheline kaubandus või moonutatud konkurents;
            
         
               —
            
            
               EÜ artikli 88 lõike 3 rikkumine, sest komisjon ei alustanud EÜ artikli 88 lõike 2 kohast ametlikku uurimismenetlust, ehkki esinesid tõsised raskused kõnealuse raamistiku hindamisel.
            
         
      (1)  ELT 2009, C 116, lk 14.